b'\n_START_ARTICLE_\nNarcis in Zlatoust\n_START_SECTION_\nVsebina\n_START_PARAGRAPH_\nZgodba se dogaja v srednjem veku. Bistvo pripovedi je prijateljstvo med glavnima figurama Narcisom in Zlatoustom. Narcis je novic v samostanu Mariabronn, zaradi svoje izjemne nadarjenosti kmalu postane u\xc4\x8diteljski pomo\xc4\x8dnik; Zlatoust vstopi v samostansko \xc5\xa1olo po volji o\xc4\x8deta, mati naj bi ju bila predtem zapustila. Zlatoust se spoprijatelji z ostalimi u\xc4\x8denci, kmalu pa se \xc5\xa1e posebej nave\xc5\xbee na Narcisa, ki Zlatousta dojema kot svoj protipol in tudi kot svojo dopolnitev. \xc4\x8ceprav se Zlatoust sprva mo\xc4\x8dno trudi z u\xc4\x8denjem in si \xc5\xbeeli le sprejetja v noviciat, v pogovorih z Narcisom in predvsem s prvim \xc4\x8dutnim do\xc5\xbeivetjem spozna, da njegova \xc5\xbeivljenjska pot te\xc4\x8de izven samostana. Tako pobegne in se poda na dolgo potovanje, ob predvsem \xc4\x8dutnih do\xc5\xbeivetjih se izpopolni kot risar in kipar, pa tudi kot pronicljiv opazovalec \xc4\x8dlove\xc5\xa1ke narave.'